ระเบียบกระทรวงสาธารณสุขว่าด้วยการรักษาจรรยาบรรณแห่งวิชาชีพของผู้ประกอบโรคศิลปะสาขาจิตวิทยาคลินิกพ.ศ. ๒๕๔๙ อาศัยอำนาจตามความในมาตรา๗ มาตรา ๑๓ (๒) มาตรา ๒๓ (๓) และมาตรา ๓๘ แห่งพระราชบัญญัติการประกอบโรคศิลปะ พ.ศ.๒๕๔๒ และมาตรา ๙ แห่งพระราชกฤษฎีกากำหนดให้สาขาจิตวิทยาคลินิกเป็นสาขาการประกอบโรคศิลปะตามพระราชบัญญัติการประกอบโรคศิลปะพ.ศ. ๒๕๔๒ พ.ศ. ๒๕๔๖อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๓๙ มาตรา ๔๘ และมาตรา ๕๐ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงสาธารณสุขโดยคำแนะนำของคณะกรรมการการประกอบโรคศิลปะจึงออกระเบียบว่าด้วยการรักษาจรรยาบรรณแห่งวิชาชีพของผู้ประกอบโรคศิลปะสาขาจิตวิทยาคลินิกไว้ดังต่อไปนี้ข้อ๑ ระเบียบนี้เรียกว่า ระเบียบกระทรวงสาธารณสุขว่าด้วยการรักษาจรรยาบรรณแห่งวิชาชีพของผู้ประกอบโรคศิลปะสาขาจิตวิทยาคลินิก พ.ศ.๒๕๔๙ข้อ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ให้ปลัดกระทรวงสาธารณสุขรักษาการตามระเบียบนี้หมวด ๑หลักทั่วไป ข้อ๔ผู้ประกอบโรคศิลปะสาขาจิตวิทยาคลินิกย่อมดำรงตนให้สมควรในสังคมโดยธรรม เคารพและปฏิบัติตามกฎหมายของประเทศข้อ๕ผู้ประกอบโรคศิลปะสาขาจิตวิทยาคลินิกต้องไม่ประพฤติหรือกระทำการใด ๆอันอาจเป็นสาเหตุให้เสื่อมเสียเกียรติศักดิ์แห่งวิชาชีพข้อ๖ผู้ประกอบโรคศิลปะสาขาจิตวิทยาคลินิกย่อมประกอบวิชาชีพด้วยเจตนาดีโดยไม่คำนึงถึงฐานะ เชื้อชาติ สัญชาติ ศาสนา สังคม หรือลัทธิการเมืองหมวด ๒การโฆษณาการประกอบโรคศิลปะ ข้อ๗ผู้ประกอบโรคศิลปะสาขาจิตวิทยาคลินิกต้องไม่โฆษณา ใช้ จ้าง วานหรือยินยอมให้ผู้อื่นโฆษณาการประกอบโรคศิลปะความรู้ความชำนาญในการประกอบโรคศิลปะของตน เว้นแต่เป็นการโฆษณาในกรณีต่อไปนี้(๑)การแสดงผลงานในหน้าที่หรือทางวิชาการหรือเพื่อการศึกษา(๒)การประชุมทางวิชาการ(๓)การบำเพ็ญประโยชน์สาธารณะ(๔)การประกาศเกียรติคุณทั้งนี้การโฆษณาดังกล่าวจะต้องละเว้นการแสดงในทำนองไม่สุภาพแสวงหาประโยชน์ที่จะเกิดต่อการประกอบโรคศิลปะของตนหรือผู้อื่นหรือต่อสถานที่ที่ทำการประกอบโรคศิลปะของตนหรือผู้อื่นข้อ๘ผู้ประกอบโรคศิลปะสาขาจิตวิทยาคลินิกสามารถแสดงข้อความเกี่ยวกับการประกอบโรคศิลปะของตนที่สถานที่ทำการประกอบโรคศิลปะได้เพียงข้อความเฉพาะเรื่องต่อไปนี้(๑)ชื่อ นามสกุล และอาจมีคำประกอบชื่อได้เพียงตำแหน่งทางวิชาการยศฐานันดรศักดิ์เท่านั้น(๒)ชื่อปริญญา วุฒิบัตร หรือหนังสืออนุมัติหรือหนังสือแสดงคุณวุฒิอย่างอื่นแสดงเต็มหรือเป็นตัวอักษรย่อตามที่ปรากฏในทะเบียนผู้ประกอบโรคศิลปะซึ่งตนได้รับมาโดยได้มาด้วยวิธีการที่ถูกต้องตามเกณฑ์ของคณะกรรมการวิชาชีพหรือสถาบันการศึกษานั้น(๓)ชื่อสถานพยาบาล ที่อยู่ ที่ตั้ง หมายเลขโทรศัพท์ หมายเลขโทรสาร ที่อยู่จดหมายอิเล็กทรอนิกส์ หรือสื่ออื่น ๆ(๔)สาขาแห่งการประกอบโรคศิลปะของตน(๕)ความรู้ความชำนาญเฉพาะทางในการประกอบโรคศิลปะของตนซึ่งคณะกรรมการวิชาชีพสาขาจิตวิทยาคลินิกได้อนุมัติแล้ว(๖)เวลาทำการข้อ๙ผู้ประกอบโรคศิลปะสาขาจิตวิทยาคลินิกผู้ทำการเผยแพร่ให้ข้อมูลทางวิชาการหรือตอบปัญหาทางวิชาชีพทางสื่อมวลชน ถ้าแสดงตนว่าเป็นผู้ประกอบโรคศิลปะต้องไม่แจ้งสถานที่ทำการประกอบโรคศิลปะส่วนตัวเป็นทำนองโฆษณาทั้งนี้ ไม่ว่าจะได้รับประโยชน์ตอบแทนหรือไม่ก็ตามข้อ๑๐ผู้ประกอบโรคศิลปะสาขาจิตวิทยาคลินิกต้องระมัดระวังตามวิสัยที่พึงมีมิให้การประกอบวิชาชีพจิตวิทยาคลินิกของตนแพร่ออกไปในสื่อมวลชนเป็นทำนองโฆษณาความรู้ความสามารถหมวด ๓การประกอบโรคศิลปะสาขาจิตวิทยาคลินิก ข้อ๑๑ผู้ประกอบโรคศิลปะสาขาจิตวิทยาคลินิกต้องรักษามาตรฐานแห่งวิชาชีพข้อ๑๒ผู้ประกอบโรคศิลปะสาขาจิตวิทยาคลินิกต้องไม่เรียกร้องสินจ้างรางวัลพิเศษ นอกเหนือจากค่าบริการที่ต้องได้รับตามที่ประกาศไว้ข้อ๑๓ผู้ประกอบโรคศิลปะสาขาจิตวิทยาคลินิกต้องไม่จูงใจหรือชักชวนผู้รับบริการให้มารับบริการทางวิชาชีพจิตวิทยาคลินิกเพื่อประโยชน์ของตนข้อ๑๔ผู้ประกอบโรคศิลปะสาขาจิตวิทยาคลินิกต้องปฏิบัติต่อผู้รับบริการโดยสุภาพมีน้ำใจ มีมนุษยสัมพันธ์ที่ดีข้อ๑๕ผู้ประกอบโรคศิลปะสาขาจิตวิทยาคลินิกต้องไม่หลอกลวงผู้รับบริการให้หลงเข้าใจผิดในการประกอบวิชาชีพเพื่อประโยชน์ของตนข้อ๑๖ผู้ประกอบโรคศิลปะสาขาจิตวิทยาคลินิกต้องประกอบวิชาชีพโดยคำนึงถึงความปลอดภัยและความสิ้นเปลืองที่เกินความจำเป็นของผู้รับบริการข้อ๑๗ผู้ประกอบโรคศิลปะสาขาจิตวิทยาคลินิกต้องไม่ออกใบรับรองอันเป็นความเท็จโดยเจตนาหรือให้ความเห็นไม่สุจริตในเรื่องใด ๆ อันเกี่ยวกับวิชาชีพแห่งตนข้อ๑๘ผู้ประกอบโรคศิลปะสาขาจิตวิทยาคลินิกมีหน้าที่อธิบายให้ผู้รับบริการหรือผู้แทนโดยชอบธรรมเข้าใจสาระสำคัญของการตรวจและการให้บริการทางวิชาชีพจิตวิทยาคลินิกข้อ๑๙ผู้ประกอบโรคศิลปะสาขาจิตวิทยาคลินิกต้องไม่เปิดเผยความลับของผู้รับบริการซึ่งตนทราบมาเนื่องจากการประกอบวิชาชีพเว้นแต่ด้วยความยินยอมของผู้รับบริการ หรือเมื่อต้องปฏิบัติตามกฎหมายหรือตามหน้าที่ข้อ๒๐ผู้ประกอบโรคศิลปะสาขาจิตวิทยาคลินิกต้องไม่ปฏิเสธการช่วยเหลือผู้ที่อยู่ในระยะอันตรายจากภาวะวิกฤติทางจิตใจเมื่อได้รับคำขอร้องและตนอยู่ในฐานะที่จะช่วยได้ข้อ๒๑ผู้ประกอบโรคศิลปะสาขาจิตวิทยาคลินิกต้องไม่สนับสนุนหรือใช้ผู้อื่นให้มีการประกอบวิชาชีพจิตวิทยาคลินิกโดยผิดกฎหมายข้อ๒๒ผู้ประกอบโรคศิลปะสาขาจิตวิทยาคลินิกต้องไม่ให้หรือรับผลประโยชน์เป็นค่าตอบแทนเนื่องจากการรับหรือส่งต่อผู้รับบริการเพื่อรับบริการทางการแพทย์ข้อ๒๓ผู้ประกอบโรคศิลปะสาขาจิตวิทยาคลินิกพึงระมัดระวังความสัมพันธ์กับผู้รับบริการที่จะทำให้เกิดการตัดสินใจทางวิชาชีพผิดพลาดหรือทำให้เกิดการแสวงหาประโยชน์อันมิชอบจากผู้รับบริการหมวด ๔การปฏิบัติต่อผู้ร่วมวิชาชีพ ข้อ๒๔ผู้ประกอบโรคศิลปะสาขาจิตวิทยาคลินิกพึงยกย่องให้เกียรติและเคารพในศักดิ์ศรีซึ่งกันและกันข้อ๒๕ผู้ประกอบโรคศิลปะสาขาจิตวิทยาคลินิกต้องไม่ดูหมิ่น ทับถมให้ร้ายหรือกลั่นแกล้งกันข้อ๒๖ผู้ประกอบโรคศิลปะสาขาจิตวิทยาคลินิกพึงร่วมมือสนับสนุนและส่งเสริมต่อองค์กรทางวิชาชีพข้อ๒๗ผู้ประกอบโรคศิลปะสาขาจิตวิทยาคลินิกต้องไม่ชักจูงผู้รับบริการของผู้อื่นมาเป็นของตนข้อ๒๘ผู้ประกอบโรคศิลปะสาขาจิตวิทยาคลินิกต้องไม่เอาผลงานของผู้ประกอบโรคศิลปะสาขาจิตวิทยาคลินิกอื่นมาเป็นของตนหมวด ๕การปฏิบัติต่อผู้ร่วมงาน ข้อ๒๙ผู้ประกอบโรคศิลปะสาขาจิตวิทยาคลินิก พึงยกย่องให้เกียรติและเคารพในศักดิ์ศรีของผู้ร่วมงานข้อ๓๐ผู้ประกอบโรคศิลปะสาขาจิตวิทยาคลินิกต้องไม่ดูหมิ่น ทับถม ให้ร้ายหรือกลั่นแกล้งผู้ร่วมงานข้อ๓๑ผู้ประกอบโรคศิลปะสาขาจิตวิทยาคลินิกพึงส่งเสริมและสนับสนุนการประกอบวิชาชีพของผู้ร่วมงานหมวด ๖การทดลองในมนุษย์ ข้อ๓๒ ผู้ประกอบโรคศิลปะสาขาจิตวิทยาคลินิกผู้ที่ทำการทดลองในมนุษย์ต้องได้รับความยินยอมจากผู้ถูกทดลองหรือผู้แทนโดยชอบธรรมเป็นลายลักษณ์อักษรและต้องได้รับความเห็นชอบจากคณะกรรมการจริยธรรมการทำวิจัยในมนุษย์ข้อ๓๓ผู้ประกอบโรคศิลปะสาขาจิตวิทยาคลินิกพึงเคารพในสิทธิของผู้ถูกทดลองในกรณีที่จะบอกเลิกหรือถอนตัวจากการร่วมเป็นผู้ถูกทดลองสำหรับงานวิจัยเมื่อใดก็ได้หมวด ๗การปฏิบัติตนเกี่ยวกับสถานพยาบาล ข้อ๓๔ผู้ประกอบโรคศิลปะสาขาจิตวิทยาคลินิกต้องปฏิบัติตนเกี่ยวกับสถานพยาบาลตามกฎหมายว่าด้วยสถานพยาบาลประกาศณ วันที่ ๑๑ มกราคม พ.ศ. ๒๕๔๙พินิจ จารุสมบัติรัฐมนตรีว่าการกระทรวงสาธารณสุขนันทนา/จัดทำ๑๐กุมภาพันธ์ ๒๕๔๙โชติกานต์/ปรับปรุง๑๕พฤศจิกายน ๒๕๕๙[๑] ราชกิจจานุเบกษาเล่ม ๑๒๓/ตอนพิเศษ ๑๙ ง/หน้า ๘/๖ กุมภาพันธ์ ๒๕๔๙